Source: http://docplayer.fi/12514014-Ohituskaistojen-suunnittelu.html
Timestamp: 2018-04-21 11:57:39+00:00
Document Index: 8969749

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

Ohituskaistojen suunnittelu - PDF
Download "Ohituskaistojen suunnittelu"
1 Ohituskaistojen suunnittelu
3 Ohituskaistojen suunnittelu Suunnitteluvaiheen ohjaus Tiehallinto Helsinki 2003
4 Kannen kuva: SCC Viatek Oy ISBN TIEH Julkaisua myy: Telefaksi Puhelin ISBN TIEH v-03 Tiehallinto Tekniset palvelut Opastinsilta 12 A PL HELSINKI Puhelinvaihde
6 TIEDOKSI Prosessit Liikenne- ja viestintäministeriö TIEDOKSI LIITTEETTÄ Tiekonsultit
7 ESIPUHE Tiehallinto on laatinut keskikaiteellisten ohituskaistojen suunnittelua varten teknisen mitoitusohjeen. Ohje koskee kaksikaistaisten teiden uusien ohituskaistojen sekä nykyisten ohituskaistojen parantamisen suunnittelua. Keskeinen lähtökohta ohituskaistojen suunnittelussa on, että uudet ohituskaistat varustetaan keskikaiteella tai niillä vähintään varaudutaan myöhempään keskikaiteen rakentamiseen. Ohjeessa käsitellään ohituskaistojen käyttö- ja sijoitteluperiaatteet, ohituskaistojen geometrinen suunnittelu sekä liittymäjärjestelyt ohituskaistojen kohdalla. Keskikaidetyypin valinta on ohjeistettu Tiehallinnon ohjeessa Kaiteet ja suistumisonnettomuuksien ehkäisy, Teiden suunnittelu V 2, TIEH Liikenteen ohjaus ohituskaistoilla on ohjeistettu ohjeessa Liikenteen ohjaus - Yleisohjeet liikennemerkkien käytöstä, TIEH , ja tiemerkinnät ohjeessa Liikenteen ohjaus - Tiemerkinnät, TIEH Helsingissä joulukuussa 2003 Tiehallinto Liikennetekniikka
9 Ohituskaistojen suunnittelu 7 SISÄLTÖ 1 OHITUSKAISTOJEN KÄYTTÖ Ohituskaistojen tarve Kaistojen sijoitteluperiaatteet Yleistä Yksittäiset ohituskaistat Ohituskaistajärjestelmä Vaiheittain rakentaminen 10 2 OHITUSKAISTOJEN GEOMETRINEN SUUNNITTELU Ohituskaistan osat Ohituskaistan alku- ja loppukiila Ohituskaistan pituus Ohituskaistan poikkileikkaus ja tien leveyden muutokset Poikkileikkaus Tien leventäminen Keskikaiteen sijainti sekä aloittaminen ja päättäminen tielinjalla Suuntaus Sivukaltevuudet 17 3 LIITTYMÄT Järjestelyperiaatteet Yleisten teiden liittymät Yksityisteiden liittymäjärjestelyt 19 4 MUUT TEKIJÄT Kevyen liikenteen järjestelyt Erikoiskuljetukset Kääntymispaikat ja varautuminen häiriötilanteisiin Levähdys- ja pysäköimisalueet Valaistus Riista-aidat 22 5 LIITTEET 23
10 8 Ohituskaistojen suunnittelu OHITUSKAISTOJEN KÄYTTÖ 1 OHITUSKAISTOJEN KÄYTTÖ 1.1 Ohituskaistojen tarve Kaksikaistaisilla teillä tulisi olla ohitusmahdollisuuksia säännöllisin välein ja riittävän useasti. Ohitusmahdollisuus voidaan järjestää ohitusnäkemin, ohituskaistoin tai niiden yhdistelmänä. Ohituskaistalla tarkoitetaan lisäkaistaa, joka sijaitsee ajosuuntaan katsottuna varsinaisen ajokaistan vasemmalla puolella. Ohituskaista tarjoaa mahdollisuuden ohittaa edellä ajava ajoneuvo vastaantulevasta liikenteestä huolimatta. Ajosuunnat erottava keskikaide parantaa liikenneturvallisuutta. Taulukko 1. Ohitusnäkemän vähimmäismäärä ja maksimiohitusnäkemäväli. Tieluokka KVL (ajon./d) Ohitusnäkemän vähimmäismäärä [%] ja esiintymisväli [km] Valta- ja > % / 2 km kantatiet < % / 3 km Seututiet 15 % / 3 km Ohituskaistoja rakennetaan pääosin valta- ja kantateille, joilla on nopeusrajoitus 100 km/h. Tätä alemman nopeusrajoituksen omaaville teille ohituskaistoja rakennetaan tarvittaessa vain nousujen kohdille. Ohituskaistan tarve nousussa on riippuvainen nousun pituuskaltevuudesta ja pituudesta, liikenteen määrästä ja koostumuksesta sekä ohitusnäkemistä nousun suuntaan. Ohituskaistojen tarpeeseen vaikuttavat seuraavat tekijät: Liikennemäärä Tielinjan olemassa olevia ohitusnäkemäosuuksia ei voida suurilla liikennemäärillä käyttää ohittamiseen vastaantulevan liikenteen vuoksi. Hyvistä näkemistä huolimatta tuntiliikennemäärän ollessa ajon./h (molemmat suunnat yhteensä) tai 6000 ajon./d (KVL), rajoittaa vastaantuleva liikenne ohitusmahdollisuuksia huomattavasti. Raskaan liikenteen määrä Raskas liikenne lisää ohitustarvetta. Nousujen kohdalle ohituskaista voidaan rakentaa, jos raskaan ajoneuvon nopeus laskee < 65 km/h. Erikseen on syytä tarkastella sellaiset tien kohdat, joissa raskas liikenne joutuu pysähtymään tai huomattavasti hidastamaan nopeuttaan. Ohituskaistan rakentamista voidaan harkita vilkasliikenteisillä teillä esim. liittymästä alkavana, jos ohitusmahdollisuutta ei ole ja raskas ajoneuvo ei saavuta nopeutta 60 km/h 500 metrin matkalla. Tielinjan suuntaus, poikkileikkaus ja liittymätiheys Tien kaarteisuus ja mäkisyys sekä suuri liittymätiheys vähentävät kaksikaistaisen tien ohitusmahdollisuuksia. Liikenneturvallisuus Tieosuudella on tapahtunut paljon vakavia ohitus-, kohtaamis- ja suistumisonnettomuuksia, jotka olisi voitu välttää keskikaiteella. 1.2 Kaistojen sijoitteluperiaatteet Yleistä Ohituskaistojen sijoitteluvaihtoehdot on esitetty kuvassa 1. Ohituskaista voidaan rakentaa joko vain toiselle ajosuunnalle tai molemmille ajosuunnille vuorotellen, limittäin tai kohdakkain. Yksittäinen ohituskaista parantaa ohitusmahdollisuuksia lyhyellä, ongelmallisella tieosuudella. Ohituskaistajärjestelmässä ohituskaistoja on suhteellisen säännöllisin välein ja se parantaa ohitusmahdollisuuksia koko yhteysvälillä. Ohituskaistajärjestelmässä tavoitteena on sijoittaa ohituskaistat siten, että keskikaideosuudet muodostuvat mahdollisimman pitkiksi. Vastakkaisten ajosuuntien ohituskaistojen välinen kaksikaistainen tieosuus voidaan varustaa myös keskikaiteella, jos ajosuunnan keskikaiteellinen yksikaistainen tieosuus on 3 km (kuva 4). Jos ohituskaistat sijoitetaan limittäin tai kohdakkain, ne tulee aina rakentaa keskikaiteellisena.
11 Ohituskaistojen suunnittelu 9 OHITUSKAISTOJEN KÄYTTÖ YKSITTÄINEN OHITUSKAISTA OHITUSKAISTAT VUOROTELLEN OHITUSKAISTAT LIMITTÄIN OHITUSKAISTAT KOHDAKKAIN Kuva 1. Ohituskaistojen sijoitteluvaihtoehdot Yksittäiset ohituskaistat Yksittäinen ohituskaista pyritään sijoittamaan seuraavilla periaatteilla: Ohituskaista on nousun kohdalla. Ohituskaista alkaa mieluummin liittymästä kuin päättyy liittymään. Ohituskaista sijoitetaan jonoja synnyttävien tieosien yhteyteen. Yksityistiejärjestelyt ovat ohituskaistan kohdalla helposti toteutettavissa. Nousuun rakennettavan ohituskaistan tarve sekä kaistan aloitus- ja päättämiskohdat (pituus) määritetään käyttäen apuna ajosimulointia tai likimääräisissä tarkasteluissa liitteenä 1 olevaa raskaan ajoneuvon nopeusprofiilikaaviota sekä luvun 2.3 nopeuskriteerejä Ohituskaistajärjestelmä Ohituskaistajärjestelmän käyttöön vaikuttavat tien liikennemäärä ja ohitusnäkemäolosuhteet. Järjestelmällinen ohituskaistojen käyttö ohitusmahdollisuuksien muodostamiseksi on taloudellisesti edullinen tilanteissa, joissa tien geometrinen taso on toiminnalliseen luokkaan nähden riittävä, mutta ohituksen mahdollistavia osuuksia on vähän. Ohituskaistajärjestelmään kuuluvien ohituskaistojen toteutuksen on oltava yhtenäinen. Ohituskaistat pyritään tekemään molemmille ajosuunnille säännöllisin välein. Ohituskaistajärjestelmän ohituskaistojen sijoittelussa noudatetaan kohdissa ja annettuja ohjeita.
12 10 Ohituskaistojen suunnittelu OHITUSKAISTOJEN KÄYTTÖ 1.3 Vaiheittain rakentaminen Ohituskaistajärjestelmä suunnitellaan aina kokonaisuutena määrittäen kaikkien kaistojen alustavat toteuttamisperiaatteet ja sijainnit, vaikka kaistojen toteutus tapahtuisi useammassa eri vaiheessa. Ohituskaistajärjestelmää vaiheittain toteutettaessa voidaan uusi kaista rakentaa olemassa olevien kaistojen väliin tai jo toteutetun kaistan kohdalle toiseen ajosuuntaan. Ohitusosuuksia tulee olla eri vaiheissa kuitenkin mahdollisimman tasaisin välein molemmille ajosuunnille (kuva 2). Tehtäessä vastakkaisten ajosuuntien ohituskaistat välittömästi peräkkäin, voidaan tie kehittää myöhemmin ohituskaistatieksi. Tehtäessä eri ajosuuntien ohituskaistat kohdakkain, voidaan tie kehittää myöhemmin kapeaksi nelikaistaiseksi tieksi. Jos tavoitetilanteena on moottoritie tai moottoriliikennetie, tulee myös ohituskaistaosuudelle mahdollisesti rakennettavien eritasoliittymien mitoituksessa varautua tähän. II-vaihe I-vaihe I-vaihe II-vaihe I-vaihe II-vaihe I-vaihe I-vaihe II-vaihe I-vaihe Kuva 2. Ohituskaistojen vaiheittainen toteuttaminen.
13 Ohituskaistojen suunnittelu 11 OHITUSKAISTOJEN GEOMETRINEN SUUNNITTELU 2 OHITUSKAISTOJEN GEOMETRINEN SUUNNITTELU 2.1 Ohituskaistan osat Ohituskaista muodostuu kolmesta eri osasta: Alkukiila, jonka osuudella lisätään ohituskaista peruskaistan vasemmalle puolelle Täysleveä ohituskaista Loppukiila, jonka osuudella ohituskaista kavennetaan ja päätetään Ohituskaistan geometrinen suunnittelu käsittää kaistan pituuden, leveyden ja sivukaltevuuksien mitoituksen sekä tien leventämisen ja liittymäjärjestelyjen suunnittelun. ALKUKIILA TIEN LEVENTÄMINEN TÄYSLEVEÄ OHITUSKAISTA LOPPUKIILA TIEN KAVENTAMINEN Kuva 3. Ohituskaistan osat. 2.2 Ohituskaistan alku- ja loppukiila Ohituskaista aloitetaan 50 metrin pituisella kiilalla ja päätetään kiilamaisesti 200 metrin matkalla (kuva 5). Ohituskaista päätetään tielinjalla sellaisessa kohdassa, jossa on hyvät näkemäolosuhteet. Aloitettaessa ja päätettäessä keskikaiteelliset ohituskaistat välittömästi peräkkäin alku- ja loppukiilajärjestely on kuvan 6 mukainen. Vastaava järjestely keskikaiteettomille ohituskaistoille on esitetty liitteessä Ohituskaistan pituus Ohituskaistan pituuden tulee olla riittävä purkamaan mitoitustilanteessa syntyneet ohitustarpeet. Ohituskaistan täysleveän osuuden suositeltava pituus on 1,5 2,0 km. Nousujen kohdalle voidaan tehdä lyhyempiä ohituskaistoja. Tällöinkin kaistan pituuden tulisi olla vähintään noin 1 km. Vastakkaisten ajosuuntien ohituskaistojen sijaitessa kohdakkain suositellaan täysleveän osuuden enimmäispituudeksi 3,0 km, koska tätä pidemmät ohitusosuudet koetaan helposti kaksiajorataiseksi tieksi. Kuva 4. Ohituskaistojen ja keskikaiteellisten yksikaistaisten osuuksien suositeltavat enimmäispituudet.
14 12 Ohituskaistojen suunnittelu OHITUSKAISTOJEN GEOMETRINEN SUUNNITTELU Kuva 5. Ohituskaistan alku- ja loppukiila. Kuva 6. Ohituskaistojen aloittaminen ja päättäminen peräkkäin.
15 Ohituskaistojen suunnittelu 13 OHITUSKAISTOJEN GEOMETRINEN SUUNNITTELU Nousuun rakennettavan ohituskaistan täysleveän osan pituus (aloitus- ja päättämiskohdat) määritetään suunnittelutapauksesta riippuen joko koeajoin raskaalla ajoneuvolla (teho/massa 5,0-5,4 kw/t), ajosimuloinnilla tai likimääräisissä tarkasteluissa raskaan ajoneuvon nopeusprofiilin avulla (liite 1). Ohituskaistan täysleveä osa aloitetaan viimeistään silloin, kun raskaan ajoneuvon nopeus on 65 km/h. Kaistan täysleveä osa päätetään aikaisintaan kohtaan, jossa raskas ajoneuvo on saavuttanut nopeusprofiilin mukaan pysyvästi nopeuden 60 km/h. Jos nousun pituuskaltevuus vaihtelee siten, että raskaan ajoneuvon nopeus tilapäisesti saavuttaa nopeuden 60 km/h, mutta laskee jälleen, jatketaan ohituskaistaa tämän osuuden ohi. Jos raskaiden ajoneuvojen osuus poikkeaa huomattavasti keskimääräisestä, voidaan edellä mainituista nopeusrajoista ja pituuksista poiketa. 2.4 Ohituskaistan poikkileikkaus ja tien leveyden muutokset Poikkileikkaus Tien ohituskaistaosuudella peruskaistan ja ohituskaistan ohjeleveydet ovat 3,5 m. Ohituskaistan vastakkaisen ajosuunnan kaistan leveys, mikäli ajosuunnalla on vain yksi kaista, on 3,75 m. Pientareen leveys on ohituskaistan kohdalla sekä tien leveyden muutososuudella yleensä 1,50 m. Pientareen leveysmuutokset tehdään suhteessa 1:40 tien leveyden muutososuuden ulkopuolella. Kun ohituskaistaosuuden yksikaistaisella suunnalla tarvitaan reunakaide, ja tieosuus kuuluu suurten erikoiskuljetusten tavoitetieverkkoon, yksikaistaisen suunnan poikkileikkausta levennetään vähintään metrin leveällä 1:8 kaltevuuteen rakennetulla murskepintaisella taitteella luiskan yläosassa, tai vaihtoehtoisesti reunakaiteena käytetään luiskaan soveltuvaa kaidetta vastaavalla etäisyydellä. Kaiteellisen keskikaistan ohjeleveys on 2,0 m, jolloin sille voidaan sijoittaa tarvittavat opastusja varoitusmerkit. Poikkeustapauksessa, esimerkiksi käytettävän tilan ollessa kapea tai kustannussäästöt merkittävät, voi ohituskaistan leveys olla 3,25 m ja pientareen leveys ohituskaistan suunnassa 1,25 m. Keskikaistan minimileveys on 1,70 m. Tällöin ei kuitenkaan voida keskikaistalle sijoittaa esim. normaalikokoisia varoitusmerkkejä. Poikkileikkauksen ohje- ja vähimmäismitat on esitetty kuvissa 7 ja 8. Kuva 7. Poikkileikkaus 2+1 keskikaiteella.
16 14 Ohituskaistojen suunnittelu OHITUSKAISTOJEN GEOMETRINEN SUUNNITTELU OHJEARVO MINIMIARVO OHJEARVO 1.50 MINIMIARVO TSV Kuva 8. Poikkileikkaus 2+2 keskikaiteella. Uusi yksittäinen ohituskaista voidaan poikkeustapauksessa rakentaa ilman keskikaidetta. Syynä tähän voi olla esimerkiksi ohituskaistaosuudelle jäävä tasoliittymä, joka poistetaan tai muutetaan eritasoliittymäksi vasta myöhemmässä rakennusvaiheessa, jolloin osuudelle voidaan rakentaa myös keskikaide. Keskikaiteen myöhempään rakentamiseen tulee varautua m II vaihe 1.50 I vaihe m LEVEYDESSÄ VARAUS KESKIKAITEELLE TSV PÄÄLLYSTÄMÄTÖN PIENNAR 15.75m 1.50 II vaihe I vaihe LEVEYDESSÄ VARAUS KESKIKAITEELLE m TSV 1.50 LEVEYDESSÄ VARAUS KESKIKAITEELLE PÄÄLLYSTÄMÄTÖN PIENNAR Kuva 9. Ohituskaistan poikkileikkauksen vaihtoehtoisia keskikaidevarauksia.
17 Ohituskaistojen suunnittelu 15 OHITUSKAISTOJEN GEOMETRINEN SUUNNITTELU Tien leventäminen Tien leventäminen voidaan tehdä ohituskaistan suunnassa seuraavasti: leventämällä tietä oikealle, leventämällä tietä vasemmalle, leventämällä tietä molemmin puolin (symmetrisesti) tai porrastamalla ajorata (kuva 10). Tien leventämispuolen valintaan vaikuttavat mm.: tien linjaus tien vieressä oleva maankäyttö käytettävissä oleva tiealue maanpinnan topografia maaperäolosuhteet vaiheittain rakentaminen Liitteissä 4 9 on esitetty erilaiset tien leventämisvaihtoehdot ohituskaistan rakentamiseksi. Kuva 10. Tien leventäminen porrastamalla ajorata. Tien leventäminen ohituskaistan alussa ja kaventaminen ohituskaistan lopussa tehdään metrin matkalla riippuen tien leventämisperiaatteista ja ohituskaistan perusratkaisusta (taulukko 2). Levennettäessä tie porrastamalla ajorata, tie kavennetaan ohituskaistan lopussa soveltaen toispuoleisen leventämisen lopetusmatkoja. Taulukko 2. Tien leventämismatkat eri ohituskaistatyypeillä. Ohituskaistatyyppi Leventämismenettely ohituskaistan suunnassa 2+1 Leventäminen oikealle/ vasemmalle puolelle Leventäminen molemmin puolin 2+2 Leventäminen oikealle/ vasemmalle puolelle Leventäminen molemmin puolin aloitus (m) lopetus (m) (120*) 150 (120*) Tien leventäminen muotoillaan siten, että ohituskaistan suunnassa tulovirta ohjautuu luonnostaan peruskaistalle ja ohituskaistaa käytetään vain ohituksiin. Hyvä ohjautuvuus saavutetaan esim. silloin, kun alkukiila sijaitsee loivassa kaarteessa oikealle ja loppukiila loivassa kaarteessa vasemmalle tai, kun ajorata porrastetaan. Erityisen tärkeää ohjautuvuuden ja ajolinjojen tarkistaminen on silloin, kun vastakkaisten ajosuuntien ohituskaistat sijaitsevat kohdakkain tai, kun ohituskaistan alussa on liittymä tai näkemät ovat huonot (kuperat taitteet). Kaarteeseen sijoittuva tien leveyden muutos tehdään siten, että tien reunaan ei muodostu häiritsevää S-kaariyhdistelmää. Kun tien leventäminen alkaa ulkokaarteessa, tien reunan ei tulisi ylittää levennyksen alkupisteen kautta kulkevan alkuperäisen kaareen tangenttilinjaa. Nykyisten keskikaiteettomien ohituskaistojen muuttaminen keskikaiteellisiksi edellyttää tien leventämistä. Leventäminen pyritään tekemään vain tien toiselle puolelle työnaikaisten liikennehaittojen vähentämiseksi. Keskikaiteen rakentaminen voi edellyttää myös olemassa olevan ohituskaistan lyhentämistä tai jatkamista sekä keskikaiteettomalla ohituskaistaosuudella olevien yleisten teiden ja/tai yksityisteiden liittymäjärjestelyjä. * minimimitta
18 16 Ohituskaistojen suunnittelu OHITUSKAISTOJEN GEOMETRINEN SUUNNITTELU 15.75m uusi ohituskaista * (leventämistarve) nykyinen ohituskaista TSV ENSISIJAINEN TIEN LEVENTÄMISPUOLI *nykyisten ohituskaistakohtien leveys Kuva 11. Nykyisen ohituskaistan leventäminen keskikaiteen rakentamiseksi Keskikaiteen sijainti sekä aloittaminen ja päättäminen tielinjalla Keskikaide sijoitetaan ohituskaistan täysleveällä osuudella keskikaistan keskelle. Keskikaide sijoitetaan yleensä myös ohituskaistan alkamis- ja päättymiskohdissa sulkualueen keskelle. Keskikaiteen linjauksen tulee tukea ohituskaistan päättymistä. Mikäli vastakkaisten ajosuuntien ohituskaistat ovat limittäin, keskikaide kulkee limitysalueella alkavan tai päättyvän kaistan sulkualueen kohdalla samalla etäisyydellä (0,85-1,0 m) vastakkaisen suunnan jatkuvan ohituskaistan vasemmasta reunasta kuin normaalilla poikkileikkausosuudellakin (kuva 12). Kaide aloitetaan ja päätetään kohdassa, jossa sulkualueen leveys on 3,6-3,7 metriä riippuen keskikaiteen leveydestä. Kaiteen pään etäisyyden sulkualueen reunasta tulee olla 1,75 metriä ja tien ulkoreunasta 7 metriä (kuva 13). Tällöin yksikaistaisen suunnan tukkeutuessa esim. onnettomuustilanteessa, voidaan liikenne ohjata tilapäisesti ohituskaistan puolella molempiin suuntiin , R= R=7000 3,5 3,5 Kuva 12. Keskikaiteen sijainti, kun ohituskaistat sijoitetaan limittäin.
19 Ohituskaistojen suunnittelu 17 OHITUSKAISTOJEN GEOMETRINEN SUUNNITTELU KAITEEN PÄÄ 1,50 3,75 7,00 1,75 1,75 Kuva 13. Keskikaiteen pään sijainti. 2.5 Suuntaus Ohituskaistojen tulisi alkaa ja päättyä suoralla tai hyvin loivasti kaartuvalla tieosuudella. Ohituskaista ei voi päättyä hyvälläkään näkemällä kaarteessa, sillä yksikaistaisen suunnan alkukohdassa voi muodostua riski ajautua väärälle ajosuunnalle. Tasauksen tulisi olla kovera tai suora, jotta muutosalue olisi hyvin havaittavissa. Ohituskaistan kohdalla kaarresäteen minimiarvo riippuu kaarteen suunnasta sekä keskikaidetyypistä. Keskikaide voi muodostaa näkemäesteen ohituskaistaa pitkin ajavalle pienisäteisessä ulkokaarteessa. Mikäli käytettävä kaidetyyppi rajoittaa näkemää kaarteessa, ovat kaarresäteen vähimmäisarvot nopeusrajoituksella 100 km/h R min = 2000 m ja nopeusrajoituksella 80 km/h R min = 900 m. Ohituskaistan kohdalla noudatetaan muuten teiden suuntauksesta annettuja suunnitteluohjeita. Taulukko 3. Minimikaarresäde käytettäessä kaksipuolista sivukaltevuutta. Sivukaltevuus Minimikaarresäde [m] 80 km/h 100 km/h 2,5 % ,0 % Suoralla tiellä tien tasausviiva sijoitetaan keskikaistan alueelle (kuva 14). Kun nykyiselle keskikaiteettomalle ohituskaistalle rakennetaan keskikaide, tehdään tarvittaessa tasausviivan siirto. 2.6 Sivukaltevuudet Ohituskaista ja peruskaista ovat samassa sivukaltevuudessa. Suoralla tiellä käytetään yleensä kaksipuolista tien sivukaltevuutta. Tielinjan kaarteen kohdalla ajorata suunnitellaan yleensä yksipuolisesti sivukaltevaksi. Ajoradan sivukaltevuus ei saa liikenneturvallisuussyistä olla > 5 %. Kuva 14. Tasausviivan (harjapisteen) sijoittaminen keskikaistalle. Ajorata voidaan suunnitella kaksipuolisesti sivukaltevaksi myös tielinjan kaarteen kohdalla, jos kaarresäde on tien nopeusrajoitukseen nähden suuri. Taulukossa 3 on esitetty kaksipuolisesti sivukallistetuilla teillä sallitut minimikaarresäteet eri sivukaltevuuksilla.
20 18 Ohituskaistojen suunnittelu LIITTYMÄT 3 LIITTYMÄT 3.1 Järjestelyperiaatteet Yleisten teiden tasoliittymiä ei ohituskaistan kohdalla sallita. Olemassa olevat tasoliittymät poistetaan ja korvaavat yhteydet liitetään päätiehen ohituskaistaosuuden ulkopuolella. Yleisen tien liittymä voidaan rakentaa ohituskaistan kohdalla eritasoliittymänä. Yksityistieliittymän tai maa- ja metsätalousliittymän salliminen voi olla tarpeen esimerkiksi kohtuuttomien kiertomatkojen takia. Tällöin liittymän suunnittelun lähtökohtana on liittymän havaittavuus ja liikenneturvallisuus. Yksittäisen ohituskaistan kohdalla aukkokohtia keskikaiteeseen ei kuitenkaan tulisi tehdä, koska aukko keskikaiteessa vähentää kaiteella saavutettavaa hyötyä. Yksityisteiden liittymien suunnittelussa noudatetaan tässä annettujen ohjeiden lisäksi niistä erikseen annettuja ohjeita. 3.2 Yleisten teiden liittymät Aloitettaessa tai päätettäessä ohituskaista yleisen tien liittymään, tehdään liittymään pääsuunnan kanavointi tiemerkinnöin. Ohituskaistan keskikaide aloitetaan, kun kaide ei estä liittymisnäkemää, kuvan 15 mukaisesti yleensä alkukiilan lopusta. Keskikaide päätetään kanavoidussa liittymässä vastaavasti välittömästi ennen vasemmalle kääntymiskaistan siirtymäosan alkua (kuva 16). Liittymän kohdalla käytetään yläpuolista opastusta, jos liittymässä on ajosuunnassa vasemmalle kääntymiskaista ja ohituskaista alkaa välittömästi liittymän jälkeen (kuva 15). KAITEEN PÄÄ(* YLÄPUOLINEN KAISTAKOHTAINEN OPASTUS (* Tässä tapauksessa, jossa sulkualue on leveä, kaide on mahdollista aloittaa myös lähempänä liittymää sulkualueen päästä, jonne kaidelinja jatkuu suorana. 85 Linja-autopysäkki 50 KAITEEN PÄÄ Kuva 15. Ohituskaista alkaa kanavoidusta liittymästä. KAITEEN PÄÄ SIIRTYMÄOSA HIDASTUSOSA ODOTUS- TILA KAITEEN PÄÄ Kuva 16. Ohituskaista päättyy kanavoituun liittymään.
21 Ohituskaistojen suunnittelu 19 LIITTYMÄT 3.3 Yksityisteiden liittymäjärjestelyt Yksityistieliittymät sijoitetaan yleensä ohituskaistaosuuden ulkopuolelle. Yksityistien liittymä voidaan sijoittaa lähimmillään 100 metrin etäisyydelle ohituskaistan päättymiskohdan sulkualueen päästä, jos keskikaide ei estä liittymisnäkemää. Kuvassa 17 on esitetty suositeltavat vähimmäisetäisyydet ohituskaistan sulkualueen päästä yksityistien liittymään. 100 SULKUALUEEN PÄÄ KAITEEN PÄÄ SULKUALUEEN PÄÄ KAITEEN PÄÄ Kuva 17. Yksityistieliittymän sijainti ohituskaistan alkamis- ja päättymiskohdan läheisyydessä. Keskikaiteella varustetulla ohituskaistaosuudella voidaan poikkeustapauksessa sallia yksittäisen kiinteistön liittymä tai maa- ja metsätaloutta palveleva liittymä, jotka tulee toteuttaa ensisijaisesti suuntaisliittyminä (kuva 18). Suuntaisliittymä suunnitellaan mitoittavan ajoneuvon mukaan. Suuntaisliittymässä kääntyminen sallitaan vain oikealle, jolloin liikenneturvallisuutta heikentävää aukkoa keskikaiteeseen ei tarvita. Vasemmalle kääntyminen järjestetään tällöin ohituskaistan ulkopuolelle rakennettavien kääntymispaikkojen kautta. Kuvassa 19 on esitetty kääntymispaikan sijoittaminen ohituskaistan ulkopuolelle päätiehen liittyvän tien yhteyteen tai päätielle. Kääntymispaikan mitoitus tehdään mitoittavan ajoneuvon mukaan. Ne voivat toimia myös kunnossapito- ja hälytysajoneuvojen kääntymispaikkoina. Kuva 18. Suuntaisliittymä.
22 20 Ohituskaistojen suunnittelu LIITTYMÄT Kuva 19. Kääntymispaikat ohituskaistan ulkopuolella päätiehen liittyvällä tiellä ja päätiellä. Vasemmalle kääntyminen ohituskaistan kohdalla voidaan poikkeustapauksessa sallia kolmihaaraliittymissä kuvan 20 mukaisen silmukkakäännöksen kautta. Keskikaiteeseen jätetään noin 6-8 m leveä aukko, jonka kohdalla kaide varustetaan kokoon painuvilla kaiteen päillä tai kaideviisteillä riippuen kaidetyypistä. Silmukkakäännöstä ei käytetä kohdakkain sijoitettujen ohituskaistojen kohdalla. Silmukkakäännöksen suunnitteluperiaatteet ja mitoitus sekä keskikaiteettomien poikkileikkausten kohdalla käytettävien silmukkakäännösten opastusjärjestelyt on esitetty liitteessä 10. Yksityistieliittymän kohdalla voidaan poikkeustapauksessa sallia myös tien kohtisuora ylitys työkoneilla tekemällä noin 8 m leveä ja vain maa- ja metsätalouskäyttöön soveltuva aukko keskikaiteeseen (kuva 21). Muiden kuin työkoneiden kulku aukosta estetään korotetuin rakentein. maatalousliittymä 8 traktorin ylityskohta tonttiliittymä Kuva 21. Aukko keskikaiteessa yksityistieliittymän kohdalla maatalousajoneuvon kohtisuoraa tien ylitystä varten. Kuva 20. Silmukkakäännös ja sen opastusjärjestelyt keskikaiteella varustetun ohituskaistan kohdalla.
23 Ohituskaistojen suunnittelu 21 MUUT TEKIJÄT 4 MUUT TEKIJÄT 4.1 Kevyen liikenteen järjestelyt Keskikaiteellisilla ohituskaistaosuuksilla päätien suuntainen kevyt liikenne ohjataan yleensä käyttämään rinnakkaista yhteyttä. Se voi olla joko kevyen liikenteen väylä tai liittymäjärjestelyjen yhteydessä paikalliselle liikenteelle rakennettu rinnakkaistie päätien läheisyydessä. Vain vähäinen päätien suuntainen kevyt liikenne voidaan sallia pientareella. Keskikaiteen kohdalla kevyen liikenteen päätien risteäminen järjestetään eri tasossa. 4.2 Erikoiskuljetukset Rakennettaessa keskikaiteellisia ohituskaistoja suurten erikoiskuljetusten tavoitetieverkolle tulee erikoiskuljetusten tilantarve ottaa huomioon. Suurten erikoiskuljetusten tieverkon tavoitearvoiksi mm. kuljetusten sallitun alikulkukorkeuden ja kuljetusleveyden osalta on määritetty 7 m. Erikoiskuljetusten tilantarve tulee ottaa huomioon erityisesti keskikaiteellisen ohituskaistaosuuden yksikaistaisella suunnalla, kun keskikaiteen lisäksi tien reunassa on reunakaide tai muu este. Myös siltojen kohdat, joissa siltapilarit tai -kaiteet voivat kaventaa käytettävissä olevaa tilaa tai sillan kantavuus edellyttää kuljetusta sillan keskiosalla, tulee keskikaideosuudet tarkastella tapauskohtaisesti. Osa leveistä erikoiskuljetuksista voidaan kuljettaa osaksi kaiteen yläpuolella keskikaistan alueella, kun kaiteen tai muun esteen korkeus 0,8 m. Tätä matalampia kuljetuksia varten ohituskaistaosuuden yksikaistaisella suunnalla reunakaiteen yhteydessä käytetään metrin leveää 1:8 kaltevuuteen rakennettua murskepintaista taitetta luiskan yläosassa ja reunakaide sijoitetaan vähintään 0,25 m ko. luiskan ulkoreunasta ulospäin (kuva 7), tai käytetään vastaavalla etäisyydellä luiskaan soveltuvaa luiskakaidetta. Kaikki liikennemerkit, valaisinpylväät tai muut reunaesteet sijoitetaan reunakaiteen ulkopuolelle. Matala, leveä kuljetus voidaan poikkeustapauksessa kuljettaa yksikaistaisen osuuden kohdalla vastakkaista kaksikaistaista ajosuuntaa käyttäen. Tällöin keskikaiteen tulee vastakkaisten ajosuuntien ohituskaistojen sijaitessa välittömästi peräkkäin olla kaistojen välisen sulkualueen keskikohdalla avattava ja keskikaistan yliajettavissa noin 35 metrin matkalla, jotta kuljetuksen on mahdollista siirtyä käyttämään vastakkaisen suunnan kaksikaistaista ajosuuntaa ja palata takaisin omalle kaksikaistaiselle ajosuunnalle osuuden jälkeen. Ohituskaistojen sijaitessa osaksi limittäin, sijoitetaan samanlainen avattava kaidejakso limitysosuudelle. Tieosuuksilla, joilla leveitä ( 6,65 m) kuljetuksia kulkee paljon, ja vastakkaisen ajosuunnan käyttö johtaa erityisen hankaliin järjestelyihin, tulee yksikaistaisella suunnalla reunakaiteen yhteydessä saavuttaa 7,5-8,0 m vapaa tila. Tila saavutetaan esimerkiksi rakentamalla 1:8 luiskan yläosan taite 1,5 m leveänä. 4.3 Kääntymispaikat ja varautuminen häiriötilanteisiin Keskikaiteella varustetun ohituskaistan välittömään läheisyyteen ja pidemmille kaideosuuksille on kunnossapidolle ja hälytysajoneuvoille järjestettävä kääntymismahdollisuus. Kääntymismahdollisuus voi olla liittymässä tai erillisessä kääntymispaikassa päätiellä (silmukkakäännös ja avattava kaide) tai risteävällä tiellä (kuva 19). Kääntymismahdollisuuksia järjestään keskikaiteella varustetuille osuuksille vähintään 3 km välein. Mikäli vastakkaisten ajosuuntien ohituskaistat ovat välittömästi peräkkäin tai limittäin, tulee keskikaiteeseen tehdä kaistojen väliselle sulkualueelle tai limitysosuudelle avattava kaideosuus. Yksikaistaisen suunnan häiriötilanteessa liikenne on mahdollista tilapäisesti ohjata käyttämään vastakkaista ohituskaistan puolta kaksisuuntaisena. Rinnakkaisteiden käyttömahdollisuus häiriötilanteessa on tarkasteltava tapauskohtaisesti.
24 22 Ohituskaistojen suunnittelu MUUT TEKIJÄT 4.4 Levähdys- ja pysäköimisalueet Ohituskaistaosuudella levähdys- ja pysäköimisalueet rakennetaan kummallekin ajosuunnalle erikseen. Alueiden liittymät tulee suunnitella suuntaisliittyminä tai muuten niin, ettei niissä ole väärään suuntaan ajon mahdollisuutta. Pysäköimis- ja levähdysalueiden suunnittelu tehdään niistä annettujen erillisten ohjeiden mukaan. Rikkoutuneen ajoneuvon pysäköimistä tai hitaan ja leveän maatalousajoneuvon ohittamista varten tehdään pitkien ohituskaistaosuuksien ( 1,5 km) yksikaistaiselle suunnalle levennyksiä. Levennyksen pituus on 30 m ja leveys ajoradan reunasta mitattuna 3 m. Levennys voi olla sorapintainen. 4.5 Valaistus Ohituskaistaosuuden valaistuksen tarve määritetään valaistuksesta annettuja ohjeiden mukaan. Keskikaide vähentää merkittävästi vakavia onnettomuuksia, joten valaistuksella saavutettava lisähyöty voi jäädä pieneksi. Jos ohituskaista alkaa lähellä valaistua liittymää, valaistusta jatketaan ohituskaistan alkukiilan loppuun. Vastaavasti ohituskaistan päättyessä lähellä valaistua liittymää valaistus aloitetaan jo loppukiilan alusta. Valaistuksen jatkaminen tällaisessa tapauksessa lisää keskikaiteen aloituksen ja lopetuksen havaittavuutta. Valaisemattomilla osuuksilla ohituskaistan täysleveällä osuudella sekä alku- ja loppukiiloilla keskikaide varustetaan reunapaaluin tai heijastimin. 4.6 Riista-aidat Riista-aidan kannattavuus on hyvä ohituskaistaosuuksilla, joilla on hirvien ylityspaikkoja. Aitojen kannattavuutta ja toimivuutta lisää ohituskaistoilla käytettävät suuret nopeudet sekä liittymien vähäisyyden tai kokonaan puuttumisen vuoksi saavutettava aitojen yhtenäisyys. Riista-aidat suunnitellaan ohjeen Teiden suunnittelu V, Tiehen kuuluvat laitteet 4 Aidat, TIEL , mukaan.
25 Ohituskaistojen suunnittelu 23 LIITTEET 5 LIITTEET 1. Raskaan ajoneuvon nopeusprofiilikaavio 2. Esimerkki raskaan ajoneuvon nopeusprofiilin määrittämisestä 3. Ohituskaistojen aloittaminen ja päättäminen välittömästi peräkkäin ilman keskikaidetta 4. Ohituskaista 2+1, leventäminen tien oikealle puolelle 5. Ohituskaista 2+1, leventäminen tien vasemmalle puolelle 6. Ohituskaista 2+1, leventäminen tien molemmille puolille 7. Ohituskaista 2+2, leventäminen tien oikealle puolelle 8. Ohituskaista 2+2, leventäminen tien vasemmalle puolelle 9. Ohituskaista 2+2, leventäminen tien molemmille puolille 10. Yksityistien silmukkakäännös ohituskaistan kohdalla
27 LIITE 1 KIIHDYTYS- JA HIDASTUVUUSMATKAT NOUSUISSA JA LASKUISSA
29 LIITE 2 1/3 NOPEUSPROFIILIN MÄÄRITTÄMINEN ESIMERKKI Nopeusprofiiliin vaikuttavat tien tasaus, tielinjan kaarresäteet ja tien poikkileikkaus. Tässä on esitetty vain tasauksen vaikutus nopeuksiin, mikä ohituskaistojen suunnittelun kannalta on oleellisinta. Mitoitusajoneuvona on käytetty täysin kuormattua kuorma-auto-perävaunu-yhdistelmää, jonka tehopainosuhde on 5,4 kw/t. Nopeusprofiili määritetään sivun 3 nomogrammin avulla. Nopeusprofiilin määrittämistä varten tasausviiva jaetaan kaltevuusjaksoihin aproksimoimalla tasausviivaa suorilla (kuva 1). Tulos on sitä tarkempi mitä lyhyempiin jaksoihin pyöristyskaaren kohdat jaetaan. Tämän jälkeen muodostetaan taulukko, jossa on kunkin kaltevuusjakson pituus, taitepisteen paalulukema ja kaltevuusprosentti (kuva 2). Ensimmäinen nousujakso on ensimmäinen kaltevuusjakso. Ensimmäisen kaltevuusjakson alkupiste on kohdassa, jossa tasausviivan vakiopituuskaltevuus alkaa. Nopeuden aleneminen vakiopituuskaltevuutta edeltävän koveran pyöristyskaaren matkalla on jo valmiiksi huomioitu sivun 3 nomogrammissa. Varsinainen nopeusprofiili määritetään tämän liitteen sivun 3 nomogrammin käyrästöstä kulkemalla kunkin jakson kaltevuutta vastaavaa käyrää pitkin jakson alkunopeuskohdasta alkaen jakson pituuden verran (pituus vaaka-akselilla). Kaltevuuden muutoskohdassa luetaan nopeus pystyakselilta ja siirrytään vaakasuunnassa seuraavalle kaltevuuskäyrälle jne. Ajoneuvon lähtönopeutena tarkasteltavan osuuden alkupisteessä voidaan käyttää todellisia mitattuja nopeuksia tai mittausten puuttuessa: sivun 3 käyrästön ko. pituuskaltevuuden 0-kohdan nopeutta, kun alkukohtaa edeltää pitkähkö tasainen osuus tai lasku 0 km/h, kun auto lähtee liikennevaloista tai liittymästä a) aproksimointi aloitetaan asettamalla vaakasuorat tangentit kuperiin ja koveriin taitteisiin b) täydennetään aproksimointia tasausviivan tangenttien suuntaisilla suorilla c) jos tasausviiva on kovin polveileva tai pyöristyssäde suuri (> 9000 m) jaetaan tällainen kohta useampaan osaan alkukohtaa edeltävää nopeusrajoitusta, jos se on alle 80 km/h (50, 60 tai 70 km/h) ellei muusta syystä johdu vieläkin alempi lähtönopeus. Jos alkupistettä edeltää nousuja tai muita tekijöitä, jotka vaikuttavat nopeuksiin on nopeusprofiilin piirtäminen aloitettava aikaisemmin kohdasta, jossa lähtönopeus voidaan arvioida mahdollisimman oikein. Kuva 1. Tasausviivan aproksimointi suorilla.
30 LIITE 2 2/3 Kuva 2. Nopeusprofiilin määrittäminen
31 LIITE 2 3/3 Kaista aloitetaan viimeistään silloin, kun raskaan ajoneuvon nopeus on pudonnut nopeuteen 65 km/h. Kaista päätetään aikaisintaan silloin, kun raskas ajoneuvo on saavuttanut nopeusprofiilin mukaan pysyvästi nopeuden 60 km/h. Kuva 3. Kiihdytys- ja hidastuvuusmatkat esimerkin tapauksessa
47 YKSITYISTIEN SILMUKKAKÄÄNNÖS OHITUSKAISTAN KOHDALLA LIITE 10 Turvallisuuden ja liikenteen sujuvuuden vuoksi ohituskaistan kohdalla tulee välttää yksityistie-, maatalous-, levähdysalue- ym. liittymiä. Eniten vaaratilanteita aiheuttaa ohituskaistan suunnassa vasemmalla olevat liittymät, joissa ilman erityistoimenpiteitä ajoneuvot joutuvat ryhmittymään ohituskaistalle kääntyessään vasemmalle. Keskikaide lisää estevaikutusta kääntyvälle ja liittyvälle liikenteelle. Ohituskaistan kohdalla sallitaankin yleensä vain suuntaisliittymät, koska keskikaiteen aukkokohdat lisäävät onnettomuusriskiä. Poikkeustapauksessa ohituskaistan kohdalla kääntyminen vasemmalla olevalle yksityistielle voidaan järjestää kuvan 1 mukaisesti oikealle erkanevan silmukkakäännöksen kautta. Tällöin yleiseltä tieltä vasemmalle kääntyvä liikenne ylittää yleisen tien kohtisuoraan. Keskikaiteella varustetun ohituskaistan kohdalla silmukkakäännöstä ja kaiteen aukkokohtaa voivat käyttää vain yleiseltä tieltä vasemmalle kääntyvät ajoneuvot - varsinainen yksityistien liittymä on suuntaisliittymä, joka mahdollistaa sivutieltä vain yleiselle tielle oikealle liittymisen. Keskikaiteettoman poikkileikkauksen kohdalla yksityistien liittymästä voidaan liittyä yleiselle tielle myös vasemmalle, ja silmukkakäännös voi poikkeustapauksessa olla myös nelihaaraliittymässä. Nelihaaraliittymässä yleiseen tiehen silmukkakäännöksen suunnassa oikealta liittyvä tie voi olla myös yleinen, vähäliikenteinen yhdystie. Kuva 1. Silmukkakäännös. Liittymä- ja silmukkajärjestelyissä noudatetaan seuraavia suunnitteluperiaatteita: Yksityistieliittymä ja sen kaltevuusjärjestelyt tehdään suunnitteluohjeiden mukaisesti ja niitä soveltaen. Silmukan poikkileikkaus ja liittymät mitoitetaan yksityistien tarkoituksen ja liikenteen perusteella tavallisesti joko pitkälle kuorma-autolle tai perävaunulliselle kuorma-autolle (Kap). Keskikaiteettoman tien mahdollisessa nelihaaraliittymässä, jossa päätiehen liittyy silmukkakäännöksen suunnassa oikealta yhdystie, silmukka ja silmukkaliittymät mitoitetaan moduulirekalle (Kam). Vasemman puoleisen yksityistieliittymän kääntymissilmukka alkaa tavallisesti m ennen liittymää gon kulmassa yleiseen tiehen. Keskikaiteettoman poikkileikkauksen nelihaaraliittymässä vastaava etäisyys on m ennen liittymää. Ajosuunnassa vasemmalla olevan yksityistien kääntymissilmukan ja yleisen tien liittymiskohtaan ei tehdä liittymäkaarrepyöristyksiä.
48 m m 250 m m LIITE 10 Keskikaiteettoman tien nelihaaraliittymässä kääntymissilmukan ja yksityisen tien liittymä sijoitetaan normaalisti vähintään 30 m etäisyydelle yleisen tien ajoradan reunasta, jotta vasemmalle kääntyvä kuorma-auto oikenisi riittävästi ennen yleisen tien ylitystä. Suositeltava yksityistien minimipoikkileikkaus keskikaiteettoman tien nelihaaraliittymän kääntymissilmukan kohdalla on 6 m, jolloin yleiseltä tieltä kääntyvä tai yleistä tietä vastakkaisesta ajosuunnasta ylittävä henkilöauto mahtuu kääntymissilmukasta saapuneen, yleisen tien ylitysmahdollisuutta odottavan kuorma-auton rinnalle. Opastusjärjestelyt Keskikaiteella varustetun ohituskaistan kohdalla olevan silmukkakäännöksen viitoitus- ja muut opastusjärjestelyt on esitetty ohjeen kuvassa 20. Keskikaiteettoman tien silmukkakäännöksen yhteydessä tarvittavat vastaavat järjestelyt on esitetty kuvassa 2. Ajoreitistä ja vasemmalle kääntymiskiellosta kertova opastustaulu sijoitetaan m ennen kääntymissilmukan alkua ja mahdollinen yksityisen tien viitta tai osoiteviitta viitoitusohjeiden mukaisesti kääntymissilmukan liittymä-alueelle tai sen välittömään läheisyyteen. Kun keskikaiteettoman tien nelihaaraliittymässä vasemmalta liittyy päätiehen yksityistie ja oikealta yhdystie, sijoitetaan suunnistustaulu noin 250 m ennen kääntymissilmukan alkua ja ajo-opastustaulu m ennen suunnistustaulua. Ajo-opastustaulun mitoitus on esitetty kuvassa 3. tai tai tai Kuva 2. Silmukkakäännöksen opastus- ja muut liikennemerkkijärjestelyt keskikaiteettoman tien kohdalla.
49 LIITE 10 Yleisen tien suunnassa vasemmalle yksityistielle kääntyminen kielletään ajoradan molemmille puolille sijoitettavalla liikennemerkillä 332. Vasemmalle kääntyminen kielletty. Keskikaiteella varustetun ohituskaistan kohdalla vasemmanpuoleinen liikennemerkki sijoitetaan keskikaiteeseen. Samalla liikennemerkillä voidaan tarvittaessa kieltää ohituskaistan vastakkaisesta suunnasta kääntymissilmukkaan kääntyminen. Ajaminen kääntymissilmukkaa väärään suuntaan estetään keskikaiteettomalla tiellä sivusuunnassa lieriömäisellä liikennemerkillä 331. Kielletty ajosuunta. Keskikaiteella varustutun ohituskaistan kohdalla ei ko. liikennemerkkiä tarvita. Sivutieltä tai kääntymissilmukasta päätielle saapuvalle liikenteelle osoitetaan väistämisvelvollisuus joko liikennemerkillä 231. Väistämisvelvollisuus risteyksessä tai liikennemerkillä 232. Pakollinen pysäyttäminen. Keskikaiteettoman ohituskaistan kohdalla ohituskaistan suunnassa vasemmalta liittyvät ja yleiselle tielle vasemmalle kääntyvät ajoneuvot ohjataan oikeanpuoleiselle ajokaistalle ajorataan tehdyn ohjausviivan avulla. Keskikaiteellisen ohituskaistan kohdalla sivutieltä vasemmalle liittymistä ei sallita ja pakollinen kääntymissuunta oikealle osoitetaan liikennemerkillä 413. Pakollinen ajosuunta. Kuva 3. Ajo-opastustaulun mitoitus.
52 ISBN TIEH v-03
OHITUSKAISTOJEN SUUNNITTELU TIE- JA VESIRAKENNUSHALLITUS TIENSUUNNITTELUTOIMISTO
OHITUSKAISTOJEN SUUNNITTELU TIE- JA VESIRAKENNUSHALLITUS TIENSUUNNITTELUTOIMISTO TVH 723843 Syyskuu 1985 E3 OO7 TIE- JA VESIRAKENNUSHALLITUS He'sinki 10.9.1985 Nr0StS17O/StSR43/85/C.2.2.3.2 Vrite Tie-